પ્રાપ્ત માહિતી અનુસાર અા અંગેની વિગત એવી છે કે કડી નજીક અાવેલા લક્ષ્મીપુરા-નંદાસણ ગ્રામપંચાયતની કચેરી સામેથી પસાર થતી ગેસની પાઈપલાઈનમાં ગઈ રાતે અચાનક જ અાગ ફાટી નીકળી હતી અને જોતજોતામાં જ અાગે વિક્રાળ સ્વરૂપ ધારણ કરતાં ગ્રામજનોએ દોડધામ કરી મૂકી હતી અને ચોતરફ ભયનું વાતાવરણ ઊભું થયું હતું. પ્રથમ અા પાઈપલાઈનમાંથી એર નીકળતી જોવા મળી હતી અને ત્યારબાદ વાલ્વ મોટો થઈ જતાં ગેસ નીકળવાનું શરૂ થયું હતું અને અાગ લાગી હતી. ગામના પાદરમાંથી પસાર થતી પાઈપલાઈનમાં અાગ લાગી હોવાની જાણ વાયુવેગે ગામમાં પ્રસરી જતાં લોકોમાં ભયની લાગણી પેદા થઈ હતી અને દોડધામ મચી ગઈ હતી.